PCI

PCI
(Peripheral Component Interconnect), standarden PCI spesifiserer en buss for tilkobling av perifere enheter til et hovedkort. Da standarden kom erstattet den ISA og VESA Local Buss. I dag er det vanligste formatet for utvidelsesplasser i moderne Macintosh- (PowerPC) og IBM-kompatible (x86) datamaskiner. En av fordelen med PCI er at den støtter Plug and Play og ressursdeling (som deling av IRQer)

Eksempler på perifere enheter som kan kobles til er:
 Eldre skjermkort
 Lydkort
 USBkort
 Firewirekort
 Nettverkskort
 SCSI-kontroller
 osv.

PCI pleier å være hvit og de fleste hovedkort for stasjonære PC-er har PCI. For skjermkort i nyere PC-er brukes de raskere standardene AGP og PCI-express. PCI sin rolle som tilkoblingsbuss for andre funksjoner vil trolig i framtiden erstattes av standarden PCI-express.

 Historie 
Arbeidet på PCI ble startet av Intel i Intel Architecture Labs omring 1990. PCI 1.0 ble sluppet  22. juni 1992. PCI 2.0 ble lansert  30. april 1993. PCI ble med en gang tatt i bruk i servere, der den erstattet MCA og EISA. Når det gjaldt konvensjonelle PC-er brukte PCI lengre tid på å erstatte de eksisterende standardene, hovedsakelig ISA og VESA Local Bus (VLB). Det store gjennombruddet kom først sent i 1994. Da først i andregenerasjons Pentium PC-er.

Senere revisjoner av PCI inkluderte økt ytelse og flere nye funksjoner. Blant annet en 66 MHz 3.3V standard og standarden PCI-X som hadde en busshastighet på 133 MHz. I 2004 ble standarden PCI Express introdusert, og begynte å dukke opp i vanlige hjemme-PC-er. Dette reduserte antallet PCI-porter hovedkortprodusentene inkluderte på hovedkortet, og selv om standardene i dag lever side om side, vil PCI gradvis forsvinne i framtiden. 

 Konvensjonelle buss-spesifikasjoner for PCI
 33.33 MHz busshastighet med synkron overføring.
 maksimum overføringshastighet på 133 MB/s for 32-bit bred buss. (33.33 MHz × 32 bits × 1 byte/8 bits = 133 MB/s)
 32-bit eller 64-bit bussbredde.
 32-bit adresseringsplass
 32-bit portplass
 256-byte konfigurasjonsplass
 3.3 eller 5 volt
 reflected-wave switching

 Konvensjonelle PCI-varianter 

 PCI 2.2 tillater 66 MHz signalisering (krever 3.3 volt)
 PCI 2.3 tillater 3.3 volt.
 PCI 3-0 Den endelige offisielle standarden, støtte for 5 volt er fullstendig fjernet.
 PCI-X Dobler bussbredden til 64-bit. Øker busshastigheten til 133 MHz, 
 PCI-X 2.0 tillater en busshastighet på 266 MHz og 533 MHz. Utvider konfigurasjonsplassen til 4096 bytes,og legger til en 16-bit bussvariant med 1.5 volt.
 Mini PCI En ny formfaktor for PCI 2.2, til bruk internt i laptoper.
 Cardbus PCMCIA formfaktor for 32-bit 33 MHz PCI.
 PC/104-Plus, industriell standard som bruker PCI signaliseringslinjer, men med andre tilkoblinger.

 Størrelse på PCI-utvidelseskort 

 Bredde 15.24 mm, dybde 175.26 mm og høyde 106.68 mm.

 Andre PCI-varianter 

 PCI Express eller PCIe, tidligere 3GIO/Arapho, er et nytt grensesnitt som bruker PCIs programmeringskonsepter, med en seriell fysisk lagprotokoll og andre tilkoblinger. PCI Express forventes å erstatte PCI- og PCI-varianter i nærmeste framtid (noen år). Per 9 desember 2009 er det erstattet. og 16x pcie (2.0) ligger standard i de fleste servere.

 Se også 

 PCI Special Interest Group
 PCI Express
 Eksterne lenker 


Kategori:Databusser
Kategori:IT-relaterte introduksjoner i 1992